CELEX: 31986R3487
Language: el
Date: 1986-11-14 00:00:00
Title: Κανονισμός (ΕΟΚ) αριθ. 3487/86 της Επιτροπής της 14ης Νοεμβρίου 1986 που τροποποιεί τον κανονισμό (ΕΟΚ) αριθ. 2321/86 για λεπτομέρειες εφαρμογής του κανονισμού (ΕΟΚ) αριθ. 1336/86 που καθορίζει αποζημίωση για την οριστική εγκατάλειψη της γαλακτοκομικής παραγωγής

Avis juridique important

|

31986R3487

Κανονισμός (ΕΟΚ) αριθ. 3487/86 της Επιτροπής της 14ης Νοεμβρίου 1986 που τροποποιεί τον κανονισμό (ΕΟΚ) αριθ. 2321/86 για λεπτομέρειες εφαρμογής του κανονισμού (ΕΟΚ) αριθ. 1336/86 που καθορίζει αποζημίωση για την οριστική εγκατάλειψη της γαλακτοκομικής παραγωγής  

Επίσημη Εφημερίδα αριθ. L 320 της 15/11/1986 σ. 0022

***** ΚΑΝΟΝΙΣΜΟΣ (ΕΟΚ) αριθ. 3487/86 ΤΗΣ ΕΠΙΤΡΟΠΗΣ  της 14ης Νοεμβρίου 1986  που τροποποιεί τον κανονισμό (ΕΟΚ) αριθ. 2321/86 για λεπτομέρειες εφαρμογής του κανονισμού (ΕΟΚ) αριθ. 1336/86 που καθορίζει αποζημίωση για την οριστική εγκατάλειψη της γαλακτοκομικής παραγωγής  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1336/86 του Συμβουλίου της 6ης Μαΐου 1986 που καθορίζει αποζημίωση για την οριστική εγκατάλειψη της γαλακτοκομικής παραγωγής (1), και ιδίως το άρθρο 5,  Εκτιμώντας:  ότι ο κανονισμός (ΕΟΚ) αριθ. 2321/86 της Επιτροπής (2) καθορίζει τις λεπτομέρειες εφαρμογής για τη χορήγηση αποζημιώσεως για την οριστική εγκατάλειψη της γαλακτοκομικής παραγωγής·  ότι το άρθρο 6 του κανονισμού (ΕΟΚ) αριθ. 2321/86 έχει προβλέψει ότι τα ποσά των αποζημιώσεων μετατρέπονται σε εθνικό νόμισμα χρησιμοποιώντας το γεωργικό συντελεστή μετατροπής που ισχύει στις 28 Ιουλίου 1986 για τις αιτήσεις που γίνονται αποδεκτές το αργότερο στις 31 Ιανουαρίου 1987· ότι, αν ληφθεί υπόψη η αλλαγή του γεωργικού συντελεστή μετατροπής που έλαβε χώρα σε ορισμένα κράτη μέλη μετά τις 28 Ιουλίου 1986 έως τις 30 Νοεμβρίου 1986, που προβλέπεται για την υποβολή των αιτήσεων, ενδυναμώνεται η αποτελεσματικότητα του καθεστώτος της οριστικής εγκατάλειψης· ότι θα πρέπει να τροποποιηθεί η διάταξη του άρθρου 6 του κανονισμού (ΕΟΚ) αριθ. 2321/86 για να προβλεφθεί ότι ο γεωργικός συντελεστής μετατροπής που εφαρμόζεται στις αιτήσεις αυτές είναι εκείνος που ισχύει στις 30 Νοεμβρίου 1986·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 6 του κανονισμού (ΕΟΚ) αριθ. 2321/86, η ημερομηνία « 28 Ιουλίου 1986» αντικαθίσταται από την ημερομηνία «30 Νοεμβρίου 1986».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 14 Νοεμβρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 119 της 8. 5. 1986, σ. 21.  (2) ΕΕ αριθ. L 202 της 25. 7. 1986, σ. 13.